Homenatge a Ernest Lluch amb motiu del quart aniversari de la seua mort
26/11/2004 13:11:00

# Homenatge a Ernest Lluch amb motiu del quart aniversari de la seua mort

*   26/11/2004 13:11:00
*   [Imprimir](#)
*   Compartir
*    https://www.alaquas.org/documento.asp?id\_do=9478

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9478%2F0&title=Ajuntament%20d%27Alaqu%C3%A0s.%20Premsa.Homenatge%20a%20Ernest%20Lluch%20amb%20motiu%20del%20quart%20aniversari%20de%20la%20seua%20mort)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9478/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9478/9478_Form_4.jpg)](https://www.alaquas.org/ficheros/documentos/2004/2/9478/9478_Form_10.jpg "<a href='https://www.alaquas.org/ficheros/documentos/2004/2/9478/9478_Form_10.jpg' target=_blank><i class='fa fa-external-link' aria-hidden='true'></i>.Homenatge a Ernest Lluch amb motiu del quart aniversari de la seua mort</a>")

L'Alcalde d'Alaquàs, Jorge Alarte va destacar en la seua intervenció la figura d'Ernest Lluch com "una persona compromesa amb la vida i amb la felicitat dels altres"

Centenars de persones es concentraren el dijous 25 de novembre al claustre del Castell d'Alaquàs per a retre homenatge a l'exministre i professor de la Universitat de València, Ernest Lluch, amb motiu del quart aniversari de la seua mort a mans de la banda terrorista ETA. Aquest acte, organitzat per l'Ajuntament d'Alaquàs, la Fundació Ernest Lluch, la Fundació Societat i Progrés i la Universitat de València, s'ha celebrat un any més al monument històric com a seu de la Fundació Ernest Lluch a la Comunitat Valenciana, des que es signara el passat mes de maig el conveni de col·laboració entre l'Ajuntament d'Alaquàs i aquesta entitat, que permet a la Fundació la realització d'activitats culturals.

L'objectiu d'aquest homenatge ha estat una vegada més el de mantindre viva la memòria, el pensament i l'obra d'aquesta personalitat destacada en la democràcia espanyola. De fet, en les intervencions es va deixar ben patent la lluita al llarg de la seua vida com a defensor de la llibertat i la democràcia.

L'homenatge va comptar amb la presència de l'Alcalde d'Alaquàs, Jorge Alarte; el Catedràtic d'Economia Aplicada de la Universitat de València i membre de la Fundació Ernest Lluch, Vicent Soler; el Musicòleg i Subdirector del Festival Internacional de Música de Torroella de Montgrí, Oriol Pérez Treviño; el Vicepresident de la Fundació Societat i Progrés, Josep Ignaci Pastor, el Vice-Rector de la Universitat de València, Joan Carles Carbonell, el subdelegat del Govern, Lluís Martínez, membres de la Corporació Municipal d'Alaquàs i representants del món associatiu de la ciutat.

En les intervencions es va voler destacar la figura d'Ernest Lluch "com una persona compromesa amb la vida". En el seu discurs, Jorge Alarte va felicitar els i les presents per participar d'aquest homenatge, fent especial èmfasi en el treball desenvolupat per Lluch al llarg de la seua vida, com una persona "lluitadora i compromesa amb la felicitat dels altres i amb la políltica", tot i reclamant el seu reconeixement pel seu compromís social en diferents àmbits. Va finalitzar la seua intervenció llegint l'article 1.2 de la Constitució Europea on es fa referència al respecte als drets  humans i als valors de llibertat, igualtat i democràcia, "perquè aquestes idees triomfen en honor a Ernest Lluch", va manifestar. A més, en l'acte es va parlar també sobre el contingut de dos dels llibres més destacats de la seua obra, "La via valenciana" i "La passió per la música", en els quals es reflecteix el seu pensament.

En l'acte es va oferir també un concert de piano a càrrec de l'alaquaser Pablo Ramón Santamaría, professor de piano en el Centre Educatiu Musical i Artístic d'Alaquàs i membre de la Banda Simfònica de la Unió Musical d'Alaquàs.

Ernest Lluch va nàixer el 21 de gener de 1937 a la població barcelonina de Vilassar de Mar i el 21 de novembre de 2000 va ser assassinat a Barcelona per la banda terrorista ETA. Ernest Lluch va ser un dels membres del grup conegut com "Els deu d'Alaquàs", nou homes i una dona que van ser detinguts per la policia el 24 de juny del 1975 a la Casa d'Exercicis Espirituals de la Puríssima d'Alaquàs per defensar la democràcia, la llibertat i l'autonomia valenciana. Aquest grup, format per diferents representants de forces polítiques i socials, es reunia periòdicament en aquesta època per tractar de constituir el Consell Democràtic del País Valencià. La seua detenció va quedar com una referència en la recuperació de les llibertats dels valencinas. A l'agost del mateix any, es va constituir, finalment, el Consell Democràtic del País Valencià.